Η χθεσινή σύντομη παρέμβαση του Ρουβίκωνα στη διαμαρτυρία των εργαζομένων του ογκολογικού νοσοκομείου «Άγιος Σάββας» που έγινε για να μην απολυθούν 6 επικουρικοί γιατροί, προκάλεσε την οργή του Υπουργού Υγείας, Βασίλη Κικίλια, ο οποίος σε σημερινή του τηλεοπτική συνέντευξη, καταφέρθηκε εναντίον της οργάνωσης.

Ο ίδιος χαρακτηρίζοντας την οργάνωση, μεταξύ άλλων, είπε: «Είναι ό,τι χειρότερο έχει γεννήσει η ελληνική κοινωνία», δήλωση που προκαλεί αίσθηση σε κάποιον που έχει ζήσει τα τελευταία χρόνια στη χώρα.

Δήλωση που για κάποιον που παρακολουθεί και βιώνει την ελληνική πραγματικότητα τα τελευταία χρόνια, αναμφίβολα θα γεννούσε ενστάσεις ως τουλάχιστον υπερβολική, καθώς σε αυτή τη χώρα έχουν διαπραχθεί εγκληματικές ενέργειες και δολοφονικές επιθέσεις από τάγματα εφόδου και όχι απλά συνθήματα και ρίψη μπογιών!



Εάν η δήλωση του Υπουργού δεν συνιστούσε αξιολογικό σχόλιο, δηλαδή δεν περιλάμβανε τις λέξεις «ό,τι χειρότερο» δεν θα μπορούσε να επικριθεί.

Ωστόσο κατά τα προηγούμενα χρόνια, έχουν σημειωθεί συνολικά 5 δολοφονίες από ναζιστική οργάνωση, που -αξιολογικά, ηθικά και ποινικά-, θα περίμενε κανείς ότι είναι πράγματι «ό,τι χειρότερο έχει γεννήσει η ελληνική κοινωνία».

Σίγουρα όμως, όλα είναι θέμα οπτικής.

